Imeline Ajalugu on ostetuim kuukiri
Lehepunkti andmetel oli 2016. aasta esimesel poolel Eestis üksikmüügis enimostetud kuukiri Äripäeva poolt kirjastatav Imeline Ajalugu. Teisel kohal oli ajakiri Mida Arstid Sulle Ei Räägi ning kolmandaks jäi Ajalugu.
Kuukirjade edetabeli neljandal kohal on ajakiri Nipiraamat, mida annab välja Ajakirjade Kirjastus. Viiendal kohal on Tervendaja, kuuendal Anne&Stiil ning seitsmendal Imelise Ajaloo „vanem vend“ Imeline Teadus.
Imelisel Ajalool on üle 100 000 lugeja. Tellijaid on üle 14 000.
Imeline Ajalugu hakkas Põhjamaades ilmuma 2005. aastal, alates 2011. aastast annab seda Eestis välja AS Äripäev. Imeline Ajalugu ilmub lisaks Eestile veel näiteks Taanis, Rootsis, Norras, Soomes, Lätis ja Leedus.